חוק השיפוט הצבאי (תיקון מס' 68), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2530, עמ' 545, 2016-02-11T00:00:00+02:00
התיקון מפחית את העונש המרבי הקבוע בצד עבירת העריקה, שהיה קבוע על חמש עשרה שנים, וקובע במקומו שתי דרגות ענישה, שיתחשבו בחומרת העבירה. כך, עבירה של עריקה בנסיבות רגילות תגרור עונש של שבע שנים, ואילו עריקה בנסיבות מחמירות - שמוגדרות כהיעדרות בעת פעילות מבצעית או פעולה קרבית של היחידה מתוך כוונה שלא לחזור לצבא - תגרור עונש מאסר של עשר שנים. כמו כן, התיקון קובע כי התקופה שמקימה חזקה לפיה חייל נעדר מן השירות מתוך כוונה שלא לחזור לצבא מוארכת לשמונה עשר חודשים, וזאת במקום תקופה של עשרים ואחד ימים שהייתה קבועה בחוק לפני כן.